Velimir Visković
<s>Velimir Visković (Drašnice, Makarska, 20. veljače 1951.), hrvatski književni kritičar, esejist i leksikograf.</s>

<s>Biografija 
Osnovnu školu i gimnaziju pohađao je u Splitu, diplomirao je 1973. južnoslavenske jezike i književnosti te komparativnu književnost na Filozofskom fakultetu u Zagrebu.</s><s>Magistrirao je 1977.</s><s>Glavni je urednik Hrvatske književne enciklopedije.</s><s>Od 1976. radi u Leksikografskom zavodu Miroslava Krleže.</s>

<s>Bio je član uređivačkoga kolegija više leksikografskih edicija (Enciklopedija Jugoslavije, Filmska enciklopedija, Hrvatska enciklopedija), bio je glavni urednik prve hrvatske enciklopedije personalnog tipa, trosveščane Krležijane.</s>

<s>Uređivao je više časopisa.</s><s>Od 1985. do 2002. glavni je urednik književnog časopisa Republika, a nakon raskola u Društvu hrvatskih književnika nastavlja 2003. godine s dotadašnjim uredništvom rad u časopisu Književna republika.</s><s>Od 1992. paralelno uređuje i časopis Sarajevske sveske koji izlazi u Sarajevu.</s><s>Bio je urednik i u izdavačkoj kući Konzor, a kasnije u Profilu.</s>

<s>Bio je potpredsjednik Hrvatskog centra PEN-a, te predsjednik Hrvatskog društva pisaca od osnivanja 2002. do 2011.</s><s>Školske godine 1991/92 predavao je kao vanjski predavač na Fakultetu političkih znanosti (odsjek novinarstva), a od 2001. do 2003. predaje na Katedri za noviju hrvatsku književnost pri Filozofskom fakultetu u Zagrebu.</s><s>Gostovao je kao predavač na sveučilištima u SAD (Albany 1980; Austin i Edinbourgh 2000).</s><s>Sudjelovao je na nizu književnoznanstvenih simpozija i održao više stotina književnih predavanja i tribina u Hrvatskoj te u inozemstvu.</s>

<s>Napisao je brojne predgovore i priredio knjige hrvatskih pisaca.</s><s>Bio je glavni urednik hrvatskog izdanja izabranih djela Ive Andrića, a od 2000. godine glavni je urednik novog izdanja sabranih djela Miroslava Krleže.</s><s>Uz leksikografski i književnohistoriografski rad, permanentno se bavi književnom kritikom: u književnim časopisima i novinama objavio je više od pet stotina rasprava, eseja i kritika.</s><s>U enciklopedijskim izdanjima Leksikografskog zavoda te u edicijama izvan Zavoda objavio je oko tisuću leksikografskih članaka.</s>

<s>Knjige 
 Mlada proza (1983)
 Pozicija kritičara (1988)
 Pripovjedačko djelo Slavka Kolara (1996)
 Umijeće pripovijedanja (2000)
 Sukob na ljevici (2001)
 Krležološki fragmenti (2001)
 Nova hrvatska proza: antologija (1988)
 U sjeni FAK-a: kritički tekstovi 1999. - 2004., VBZ, Zagreb 2006.</s><s>Hrvatska književna enciklopedija (dva sveska, slova A – MAR), Leksikografski zavod Miroslav Krleža, Zagreb 2010.</s><s>Glavni urednik Velimir Visković.</s>

<s>Nagrade</s>

<s>Nagrada Mate Ujević za leksikografiju
 Nagrada A. G. Matoš za književnu kritiku
 Strossmayerova nagrada za znanost
 Krležina povelja za Krležijanu</s>

<s>Povezani članci</s>

<s>Književna republika
 Hrvatsko društvo pisaca</s>

<s>Izvori</s>

<s>Vanjske veze 
 Biografija Velimira Viskovića  na stranici Hrvatskog društva pisaca</s>

<s>Hrvatski enciklopedisti
Hrvatski esejisti
Hrvatski književni kritičari
Kroatisti
Authority control</s>

